มันนี่ทูเดย์
ธปท.ชี้ส่งออกไทยไปจีนเริ่มกระเตื้อง
14 ต.ค. 2558

ธปท.ชี้ส่งออกไทยไปจีนเริ่มกระเตื้อง
นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.) เปิดเผยว่า แม้ว่าการนำเข้าของจีนหดตัวต่อเนื่องเป็นเดือนที่ 11 แต่ข้อมูลการส่งออกของไทยล่าสุดในเดือน ส.ค. 2558 ชี้ว่า การส่งออกของไทยไปจีนเริ่มปรับดีขึ้นจากสินค้าเพื่อการอุปโภคบริโภคและสินค้าเกษตร ซึ่งเป็นผลจากนโยบายภาครัฐของจีน เช่น การห้ามใช้ข้าวโพดผลิตเอทานอล ผู้ผลิตจึงหันมานำเข้ามันสำปะหลังทดแทน และการที่รัฐบาลจีนเก็บภาษีนำเข้ายางคอมปาวด์ซึ่งส่งผลดีต่อยางพารา และน้ำตาลได้อานิสงส์จากการลดพื้นที่ ประกอบกับอุปสงค์ที่เพิ่มขึ้นตามรายได้